मंडी के सुंदरनगर में BBMB कॉलोनी में नजर आया; लोगों में फैली दहशत, पकड़ने की अपील
हिमाचल प्रदेश में घर में सीढ़ियों के रास्ते घुसते तेंदुए का वीडियो सामने आया है, जिसे देखकर इलाके के लोगों में दहशत का माहौल बना हुआ है।
हिमाचल प्रदेश में घर में सीढ़ियों के रास्ते घुसते तेंदुए का वीडियो सामने आया है, जिसे देखकर इलाके के लोगों में दहशत का माहौल बना हुआ है और वे तेंदुए को पकड़ने की अपील कर रहे हैं।
मामला जिला मंडी के सुंदरनगर की BBMB कॉलोनी का है, जहां सुबह करीब साढ़े 5 बजे एक तेंदुआ सीढ़ियों के रास्ते घर में घुसता दिखा। पहले सैर करने निकले लोगों ने तेंदुए को सड़क पर देख, जो उन्हें देखकर पहले छिप गया। फिर घर में घुस गया। 
कॉलोनी जंगल से सटी, पास में नाला भी है
हालांकि तेंदुए ने किसी को नुकसान नहीं पहुंचाया, लेकिन अंदाजा लगाया जा रहा है कि कॉलोनी का यह क्षेत्र जंगल के साथ सटा हुआ है तथा थिएटर के साथ वाले नाले में पूरी तरह से झाड़ियां उगी हुई हैं, जिनमें छिपकर यह तेंदुआ रहता है और कॉलोनी में आ गया। 
कॉलोनी की पार्षद रक्षा धीमान ने कहा कि तेंदुए के इस तरह कॉलोनी में घूमने से लोगों में भय का माहौल है। उन्होंने वन विभाग से तेंदुए को पकड़ कर सुरक्षित स्थान पर छोड़ने की मांग की है। सुकेत वन मंडल अधिकारी सुभाष पराशर ने बताया कि मामला ध्यान में आया हैद्ध इस बारे में शीघ्र कार्रवाई की जाएगी।